Heino Gustavson

Heino Gustavson (23. jaanuar 1923 Tallinn – 27. veebruar 2005 Tallinn) oli eesti aja- ja koduloolane.

Ta uuris eelkõige Eesti tervishoiu ja farmaatsia ning toiduainetetööstuse ajalugu, ent huvitus ka kindlusehitiste ajaloost ja koduloolistest teemadest.

Heino Gustavson lõpetas Tallinna 5. Gümnaasiumi (1941), õppis aastatel 1942–1944 Tartu Ülikoolis ja 1944. aastal Giesseni Ülikoolis arstiteadust, 1943. aastal mobiliseeriti Saksa relvajõududesse ning läbis väljaõppe allohvitserikoolis Lauenburgis ja ohvitserikooli Bad Tölzis, Teise maailmasõja ajal teenis Saksa armees sanitari ja velskrina.Suri legendaarne ajaloolane Heino Gustavson, Õhtuleht, 2. märts 2005. Pärast Teist maailmasõda tegi kaks katset põgeneda Rootsi, 1945. aastal teisel põgenemiskatsel Rootsi vahistati Nõukogude võimude poolt ning talle mõisteti karistuseks 8 aastat vangilaagrit (algul Eestis, hiljem Venemaal Magadani oblastis)

1953. aastal Gustavson vabanes ja naasis Eestisse. Ta õppis Tallinna Meditsiinikoolis, mille lõpetas 1955. aastal, ja töötas velskrina. 1968. aastast töötas Eesti NSV Toiduainete Tööstuse Ministeeriumis toiduainete tööstuse ajaloo uurijana.

1974. aastal lõpetas ta kaugõppes Tartu Riikliku Ülikooli germaani-romaani filoloogia erialal. Tema diplomitöö teema oli "Die deutsche Gutsnamen in den ehemaligen Kreisen Harrien und Jerwen" (Endise Harju- ja Järvamaa saksakeelsed mõisanimed).Heino Gustavson, MTÜ Castellum. 

1984. aastal kaitses ta Eesti NSV Teaduste Akadeemias kandidaadiväitekirja "История медицины г. Таллина до октябрьского перида (XIII век – 1917 г.)" (Tallinna linna meditsiini ajalugu Oktoobri-eelsel perioodil (XIII saj – 1917)) ja sai kandidaadikraadi.

Heino Gustavson kirjutas üle 600 artikli ja 36 raamatut.

Teoseid ja publikatsioone
1969 – "Meditsiinist vanas Tallinnas kuni 1816. a". Eessõna Voldemar Miller). Valgus. Tallinn 1969, 208 lk Digitaliseeritud ADAs: 
1972 – "Tallinna vanadest apteekidest kuni 1917. a". Valgus. 1972, 244 lk  Digitaliseeritud DIGARis: 
1973 – "Raeapteek". Eesti Raamat. 1973, 32 lk
1976 – "Aegna" (matkajuht). Eesti Raamat. 1976, 64 lk;
1978 – "Täienduseks Naissaare toponüümikale". // Keel ja Kirjandus nr 12, 1978 lk 736-737
 – "33 puhkepäevamatka tallinlasele" (koos Sulev Künnapuuga). Eesti Raamat. 1978, 116 lk
1979 – "Keila". Eesti Raamat. 1979, 64 lk
 – "Prangli" (kaasautorid Rainer Malmsaar ja Einart Talström). Eesti Raamat. 1979, 64 lk
 – "Meditsiin Tallinnas XIX sajandist kuni 1917. a". Monograafia. Valgus. 1979, 238 lk DIGARis - 
1981 – "Igal kohal oma lugu" (kohamuistendeid, illustreerinud Edgar Valter). Eesti Raamat. 1981, 183 lk
 – "Tallinna Vabariiklik Psühhoneuroloogiahaigla: 1903–1944 ühes asutamise eellooga". Tallinn 1981. 227 lk. ETERAs - 
1982 – "Pajatusi pruulikojast" (ülevaade õlle tootmisest minevikust tänapäevani). Valgus. 1982, 81 lk
 – "Iru" (tutvustaja). Eesti Raamat. 1982, 48 lk
1984 – Linnatapamajade asutamise Eestis enne Esimest maailmasõda. Eesti NSV Teaduste Akadeemia Toimetised. Ühiskonnateaduste seeria. Köide 33, 1984, nr 2, lk  139–145
1985 – "Kehra" (tutvustaja), Eesti Raamat, 1985. 44 lk
 – "Karastusjoogid: allikaveest limonaadini", Valgus 1985, 80 lk.
1986 – "Tallinna Vabariiklik Haigla, 1785–1985". Kaasautor Väino Tuppits, eessõna Väino Rätsep. Valgus. 1986. 52 lk
1987 – "Lilleküla elukäigust". // Kalender 1988. Tallinn 1987. Lk 136–141
 – "Saagem tuttavaks – tootmiskoondis "Leibur"". Eesti Raamat. 1987. 30 lk
1988 – "Lihatööstus Eestis XIX sajandi teisest poolest kuni 1917. aastani". Valgus. 1988. 140 lk
Tallinna rannakaitse kuni 1864. aastani. Eesti NSV TA Toimetised. Ühiskonnateadused. Köide 37, 1988, nr 2, lk 152–160
Tallinna lähiste kindlusrajatised Esimese maailmasõja ajal. Eesti NSV TA Toimetised. Ühiskonnateadused. Kd 37, 1988, nr 3, lk 257–266
1989 –Tallinna rannakaitse aastail 1918-1940, Eesti NSV TA Toimetised. Ühiskonnateadused. Köide 38, 1989, nr 2, lk 156–165
 "Linna- ja alevitapamajad Eestis, 1918–1940". Valgus. 1989, 76 lk 
1990 – "Mõnda kroonikapidamisest: metoodilisi juhiseid tööstusettevõtete kroonikapidajatele". Eesti Piima- ja Lihatööstuse Arenduskeskus. 1990, 34 lk
1991 – "Kondiitritoodete vabrik "Kalev": vanast hansalinnast avarasse maailma". Tallinn 1991, 16 lk
 – "Kõige vanem elukutse" (raamat prostitutsiooni ajaloost), Olion, Tallinn 1991, 112 lk; 2. trükk 2006; kättesaadav ka punktkiriväljaandena kahes köites: Eesti Pimedate Raamatukogu 2006
1992 –  Eksporttapamajadest Eestis, Eesti TA Toimetised. Humanitaar- ja sotsiaalteadused. Köide 41, 1992, nr 2, lk  140–151
1993 – "Merekindlused Eestis 1913–1940" (17.-19. sajand)". Olion, 1994, 104 lk
 – "Mõnda Naissaarest" (tutvustaja). Varrak, Tallinn 1994, 64 lk.
 – "Eraettevõtlus Eesti lihatööstuses vabariigi päevil kuni natsionaliseerimiseni 1940. aastal". Olion. 1994, 254 lk
 – "Lühiandmeid Eesti sõjaväe tervishoiusüsteemist 1918–1940". Eesti Tervishoiu Muuseum. Tallinn 1994, 40 lk
1995 – "Friedrich Reinhold Kreutzwald arstina Võrus". Eesti Tervishoiu Muuseum, 1995, 20 lk
 – "Rapla maakonna vanemast meditsiiniajaloost. Eesti Tervishoiu Muuseum, Tallinn 1995, 30 lk
 – "Virumaa tervishoiuajaloost aastani 1940 (lühiülevaade)". Eesti Tervishoiu Muuseum. 1995, 34 lk
1996 – "Võrumaa tervishoiuajaloost aastani 1940". Eesti Tervishoiu Muuseum. 1996, 44 lk
1997 – "Järvamaa tervishoiuajaloost aastani 1940". Eesti Tervishoiu Muuseum. 1997, 48 lk
1998 – "Viljandimaa tervishoiuajaloost aastani 1940". Eesti Tervishoiu Muuseum. 1998, 48 lk
 – "Valgamaa tervishoiuajaloost aastani 1940". Eesti Tervishoiu Muuseum. 1998, 36 lk 
 – "100 aastat Liviko" sünnist". Tallinn 1998, 80 lk
 – "Aegna". Maalehe Raamat 1998 
2006 – "Kõige vanem elukutse" (raamat prostitutsiooni ajaloost). Olion. Tallinn 2006;
2. trükk; kättesaadav ka punktkiriväljaandena kahes köites: Eesti Pimedate Raamatukogu 2006
2007 – "Lugusid siit ja sealt: kohamuistendeid kommentaaridega", Eesti Raamat, Tallinn 2007
 Heino Gustavsoni kindlusarhitektuuri-alaseid raamatuid ja artikleid . www.castellum.ee

Tunnustus
 1995 – Tallinna teenetemärk nr 1
 2001 – Eesti Punase Risti IV klassi teenetemärk

Isiklikku
Tema isa oli Eesti sõjaväelane August Gustavson (1894–1941).

Viited

 Kirjandus 
 Heino Gustavsoni valikbibliograafia, koostanud Raimo Pullat, 1993
 Eerik Teder. Eesti kirjanike leksikon, toimetanud Heino Puhvel. Eesti Raamat. Tallinn 2000. Lk 96–97

Välislingid
 Foto ja elulugu
 Album Academicum Universitatis Tartuensis 1918–1944
 Eesti kommunismiohvrid 1940–1991
 Haud Tallinna Metsakalmistul

Kategooria:Eesti ajaloolased
Kategooria:Eesti koduloolased
Kategooria:Eesti meditsiiniajaloolased
Kategooria:Eesti giidid
Kategooria:Tartu Ülikooli filoloogiateaduskonna vilistlased
Kategooria:Eesti represseeritud isikud
Kategooria:Eesti Punase Risti IV klassi teenetemärgi kavalerid
Kategooria:Metsakalmistule maetud
Kategooria:Sündinud 1923
Kategooria:Surnud 2005